Boris Dvornik

Boris Dvornik (rođen  u Splitu) je bio hrvatski pozorišni i filmski glumac, reditelj i scenarista.

Biografija 
Boris Dvornik je rođen 16. aprila 1939. u Splitu u porodici drvoseče. Svoj talenat za glumu je otkrio u detinjstvu, dok je nastupao u dečjim predstavama. Nakon učenja za električara, počeo je da se profesionalno bavi glumom. Završio je Srednju glumačku školu u Novom Sadu, a kasnije se upisao na Kazališnu akademiju Univerziteta u Zagrebu.

Na filmu je debitovao 1960. godine u filmu Francea Štiglica Deveti krug sa tematikom holokausta. Glumio je mladića koji za vreme Drugi svetski ratrata pokušava spasiti mladu Jevrejku oženivši se sa njom. Nakon filma je stekao veliku popularnost, koju potom učvršćuje ulogama iz savremenog života u komedijama Martin u oblacima (1961) i Prekobrojna (1962) Branka Bauera. Ovo je načinilo od Borisa Dvornika jednu od velikih zvezda kinematografije bivše Jugoslavije, slično Ljubiši Samardžiću, Mileni Dravić i Velimiru Bati Živojinoviću (sa kojim je kasnije razvio blisko prijateljstvo).

Do sredine 1960ih godina Dvornik je nastupao uglavnom u komedijama, a od 1966 godine počinje se s velikim uspehom javljati i u filmovoma s tematikom iz Narodnooslobodilačkog rata. Za uloge u filmovima Most (S. Krvavac, 1969) i Kad čuješ zvona (Antun Vrdoljak, 1969) nagrađen je Zlatnom arenom na festivalu u Puli. Za ulogu u ratnom filmu U gori raste zelen bor (Antun Vrdoljak, 1971) i za ulogu šofera-zavodnika u Opkladi (Zdravko Randić, 1971) osvojio je Srebrnu arenu. Nastupao je više od 40 dugometražnih igranih filmova (neretko je nastupao i u kratkometražnim), u mnogim televizijskim dramama i u više televizijskih serija.

Zenit popularnosti Borisa Dvornika je došao 1970ih ulogom Roka Prča u kultnoj seriji Naše malo misto. U 1980im, nakon što je stekao status jednog od napriznatijih glumaca bivše Jugoslavije, Boris Dvornik je uglavnom radio u Hrvatskom narodnom kazalištu u svom rodnom Splitu.

Velimir Bata Živojinović i Dvornik su se 1991. odrekli jedan drugog u nizu otvorenih pisama, u gestu koji je bio viđen kao simbolika raspada SFRJ. 2004. je javljeno da su njih dvojica pokušala da se pomire. Njih dvojica su se javno pomirili 2006. putem video linka između Splita i Beograda. Živojinović je izjavio da "poslednjih godina nije bilo mržnje između nas", a Dvornik se nadovezao da je to bio "samo nesporazum".

Tokom godina Boris Dvornik je razvio blisko prijateljstvo sa Antunom Vrdoljakom. On ga je nagovorio da učestvuje u politici i, na izborima 1992. kao kandidat Hrvatske demokratske zajednice, je u splitskoj izbornoj jedinici izabran u Hrvatski Sabor. Uskoro je shvatio da politika nije za njega i dao je ostavku na svoje mesto mesec dana kasnije.

Tokom poslednjih godina Dvornikova karijera je patila od posledica moždanog udara i njegovog alkoholizma, koji se manifestovao u nizu incidenata, od kojih je najpoznatiji napad na posmatrača na hrvatskim predsedničkim izborima 2005.

Dva sina Borisa Dvornika - Dino i Dean Dvornik - su poznati pop muzičari.

Preminuo je u noći izmedju 23. i 24. marta 2008. u Splitu, u Hrvatskoj, u 69. godini života.

Uloge

Filmovi 
 1960. - Deveti krug 	
 1961. - Martin u oblacima
 1962. - Da li je umro dobar čovjek? 	
 1962. - Medaljon sa tri srca
 1962. - Prekobrojna
 1962. - Sjenka slave
 1963. - Licem u lice 	
 1963. - Radopolje
 1963. - Zemljaci
 1964. - Lito vilovito
 1964. - Svanuće
 1965. - Čovek nije tica
 1965. - Čovik od svita
 1966. - Konjuh planinom
 1969. - Bitka na Neretvi
 1969. - Događaj
 1969. - Kad čuješ zvona
 1969. - Ljubav i poneka psovka
 1969. - Most
 1970. - Bablje ljeto 	
 1970. - Družba Pere Kvržice	
 1970. - Život je masovna pojava	
 1971. - Opklada	
 1971. - U gori raste zelen bor	
 1972. - Lov na jelene	
 1972. - Tragovi crne devojke	
 1973. - Sutjeska
 1973. - Živjeti od ljubavi
 1974. - Crveni udar
 1974. - Derviš i smrt
 1975. - Hitler iz našeg sokaka
 1977. - Hajdučka vremena
 1977. - Letači velikog neba
 1978. - Okupacija u 26 slika
 1979. - Povratak	
 1982. - Kiklop
 1982. - Moj tata na određeno vreme
 1982. - Servantes iz Malog Mista
 1983. - Pismo glava
 1984. - Tajna starog tavana
 1985. - Horvatov izbor
 1985. - Od petka do petka
 1987. - Marjuča ili smrt 	
 1987. - Tesna koža 2 
 1988. - Špijun na štiklama
 1990. - Karneval, anđeo i prah
 1991. - Tajna starog mlina
 1996. - Nausikaja
 1998. - Transatlantik
 1998. - Kanjon opasnih igara
 2001. - Posljednja volja
 2003. - Doktor ludosti
 2004. - Duga mračna noć

Serije 
 1966. - Letovi koji se pamte
 1970. - Naše malo misto
 1974. - Čovik i po
 1974. - Kapelski kresovi
 1976. - Užička republika
 1981. - Velo misto
 1986. - Putovanje u Vučjak
 1986. - Hokejaši
 1988. - Zagrljaj
 1988.-1990. - Bolji život
 1990. - Neuništivi
 2002. - Viza za budućnost
 2005. - Duga mračna noć

Izvori

Vanjske veze 
 
 Filmovi.de

Hrvatski glumci
Jugoslavenski filmski glumci
Jugoslavenski teatarski glumci
Jugoslavenski televizijski glumci
Biografije, Split
Authority control